CELEX: 32010D0681
Language: lt
Date: 1289260800000
Title: 2010/681/ES: 2010 m. lapkričio 9 d. Komisijos sprendimas dėl klausimyno, skirto valstybėms narėms rengiant Tarybos direktyvos 1999/13/EB dėl tam tikrų veiklos rūšių ir tam tikrų įrenginių lakiųjų organinių junginių, susidarančių naudojant organinius tirpiklius, emisijų apribojimo 2011–2013 m. įgyvendinimo ataskaitas (pranešta dokumentu Nr. C(2010) 7591)

10.11.2010   
            
            
               LT
            
            
               Europos Sąjungos oficialusis leidinys
            
            
               L 292/65
            
         KOMISIJOS SPRENDIMAS
   2010 m. lapkričio 9 d.
   dėl klausimyno, skirto valstybėms narėms rengiant Tarybos direktyvos 1999/13/EB dėl tam tikrų veiklos rūšių ir tam tikrų įrenginių lakiųjų organinių junginių, susidarančių naudojant organinius tirpiklius, emisijų apribojimo 2011–2013 m. įgyvendinimo ataskaitas
   (pranešta dokumentu Nr. C(2010) 7591)
   (2010/681/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1999 m. kovo 11 d. Tarybos direktyvą 1999/13/EB dėl tam tikrų veiklos rūšių ir tam tikrų įrenginių lakiųjų organinių junginių, susidarančių naudojant organinius tirpiklius, emisijų apribojimo (1), ypač į jos 11 straipsnio 1 dalį,
   atsižvelgdama į 1991 m. gruodžio 23 d. Tarybos direktyvą 91/692/EEB, standartizuojančią ir racionalizuojančią ataskaitas apie tam tikrų su aplinka susijusių direktyvų įgyvendinimą (2),
   kadangi:
   
               (1)
            
            
               Pagal Direktyvos 1999/13/EB 11 straipsnio 1 dalį valstybės narės privalo parengti ataskaitas apie tos direktyvos įgyvendinimą remdamosi Direktyvos 91/692/EEB 6 straipsnyje nustatyta tvarka Komisijos pateiktu klausimynu arba gairėmis.
            
         
               (2)
            
            
               Tos direktyvos įgyvendinimo 2003 m. sausio 1 d.–2004 m. gruodžio 31 d. laikotarpiu ataskaitą valstybės narės parengė vadovaudamosi 2002 m. birželio 27 d. Komisijos sprendimu 2002/529/EB dėl klausimyno, skirto rengti valstybių narių ataskaitas apie Direktyvos 1999/13/EB dėl tam tikrų veiklos rūšių ir tam tikrų įrenginių lakiųjų organinių junginių, susidarančių naudojant organinius tirpiklius, emisijų apribojimo įgyvendinimą (3).
            
         
               (3)
            
            
               Tos direktyvos įgyvendinimo 2005 m. sausio 1 d.–2007 m. gruodžio 31 d. laikotarpiu ataskaitą valstybės narės parengė vadovaudamosi 2006 m. liepos 20 d. Komisijos sprendimu 2006/534/EB dėl ataskaitoms apie Direktyvos 1999/13/EB įgyvendinimą 2005–2007 m. laikotarpiu rengti skirto klausimyno valstybėms narėms (4).
            
         
               (4)
            
            
               2007 m. liepos 26 d. Komisijos sprendime 2007/531/EB dėl klausimyno, skirto valstybių narių ataskaitoms apie Tarybos direktyvos 1999/13/EB dėl tam tikrų veiklos rūšių ir tam tikrų įrenginių lakiųjų organinių junginių, susidarančių naudojant organinius tirpiklius, emisijų apribojimo įgyvendinimą 2008–2010 m. laikotarpiu rengti (5), nustatyta, kad ataskaitas apie tos direktyvos įgyvendinimą 2008 m. sausio 1 d.–2010 m. gruodžio 31 d. laikotarpiu valstybės narės turi pateikti ne vėliau kaip 2011 m. rugsėjo 30 d.
            
         
               (5)
            
            
               Ketvirtoji ataskaita turėtų būti 2011 m. sausio 1 d.–2013 m. gruodžio 31 d. laikotarpio ataskaita.
            
         
               (6)
            
            
               Šiame sprendime nustatytos priemonės atitinka Direktyvos 91/692/EEB 6 straipsniu įsteigto komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Valstybės narės, rengdamos 2011 m. sausio 1 d.–2013 m. gruodžio 31 d. laikotarpio ataskaitas, kurias jos turi pateikti Komisijai pagal Direktyvos 1999/13/EB 11 straipsnio 1 dalį, naudojasi sprendimo priede pateiktu klausimynu.
   2 straipsnis
   Sprendimas skirtas valstybėms narėms.
   
      Priimta Briuselyje 2010 m. lapkričio 9 d.
      
         
            Komisijos vardu
         
         Janez POTOČNIK
         
            Komisijos narys
         
      
   
   
      (1)  OL L 85, 1999 3 29, p. 1.
   
      (2)  OL L 377, 1991 12 31, p. 48.
   
      (3)  OL L 172, 2002 7 2, p. 57.
   
      (4)  OL L 213, 2006 8 3, p. 4.
   
      (5)  OL L 195, 2007 7 27, p. 47.
   
      PRIEDAS
      
         Direktyvos 1999/13/EB dėl tam tikrų veiklos rūšių ir tam tikrų įrenginių lakiųjų organinių junginių, susidarančių naudojant organinius tirpiklius, emisijų apribojimo įgyvendinimo 2011–2013 m. laikotarpiu klausimynas
      
      1.   Bendras apibūdinimas
      
      Nurodykite ataskaitiniu laikotarpiu padarytus nacionalinių teisės aktų pakeitimus, susijusius su Direktyva 1999/13/EB.
      2.   Informacija apie įrenginius
      
      
                  2.1.
               
               
                  Nurodykite, kiek kiekvienos iš 20 IIA priedo 1 skyriuje nurodytų veiklos rūšių ir kiekvienos IIA priedo 2 skyriuje nurodytos veiklos rūšies įrenginių, kuriems taikoma Direktyva 1999/13/EB, priklauso toliau nurodytoms kategorijoms 2013 m. gruodžio 31 d.:
                  
                              —
                           
                           
                              bendras įrenginių skaičius,
                           
                        
                              —
                           
                           
                              bendras įrenginių, kuriems taip pat taikoma Europos Parlamento ir Tarybos direktyva 2008/1/EB (TIKP direktyva), skaičius,
                           
                        
                              —
                           
                           
                              bendras įrenginių, kurie įregistruoti arba kuriems išduotas leidimas pagal Direktyvą 1999/13/EB, skaičius,
                           
                        
                              —
                           
                           
                              bendras įrenginių, kurie įregistruoti arba kuriems išduoti leidimai pagal Taršos mažinimo planą, skaičius,
                           
                        
                              —
                           
                           
                              bendras įrenginių, kuriems taikoma išlyga pagal Direktyvos 1999/13/EB 5 straipsnio 3 dalies a punktą, skaičius. Pateikite visų tokių įrenginių sąrašą ir nurodykite išlygos taikymo kiekvienam iš jų priežastis,
                           
                        
                              —
                           
                           
                              bendras įrenginių, kuriems taikoma išlyga pagal Direktyvos 1999/13/EB 5 straipsnio 3 dalies b punktą, skaičius. Pateikite visų tokių įrenginių sąrašą ir nurodykite išlygos taikymo kiekvienam iš jų priežastis.
                           
                        
            
                  2.2.
               
               
                  Nurodykite, kiek kiekvienos iš 20 IIA priedo 1 skyriuje nurodytų veiklos rūšių ir kiekvienos IIA priedo 2 skyriuje nurodytos veiklos rūšies įrenginių, kuriems taikoma Direktyva 1999/13/EB, priklauso toliau nurodytoms kategorijoms:
                  
                              —
                           
                           
                              bendras įrenginių, kurie įregistruoti arba kuriems išduotas leidimas pagal Direktyvą 1999/13/EB ataskaitiniu laikotarpiu, skaičius,
                           
                        
                              —
                           
                           
                              bendras iš esmės pakeistų įrenginių, kurie įregistruoti arba kuriems išduotas leidimas pagal Direktyvą 1999/13/EB ataskaitiniu laikotarpiu, skaičius.
                           
                        
            
                  2.3.
               
               
                  Nurodykite, kaip visuomenė gali susipažinti su registruotų įrenginių ir įrenginių, kuriems išduotas leidimas, sąrašais, taip pat emisijos monitoringo rezultatais, kaip numatyta Direktyvos 1999/13/EB 12 straipsnio 1 ir 2 dalyse. Jei tokia informacija skelbiama internete, nurodykite URL. Jei ji skelbiama kitu būdu, nurodykite asmens, kuris gali suteikti tokią informaciją, kontaktinius duomenis.
               
            3.   Pakaitalai
      
      Nurodykite, kokios toliau išvardytos cheminės medžiagos ir mišiniai vis dar bus naudojami 2013 m. gruodžio 31 d. vykdant kiekvieną iš 20 IIA priedo 1 skyriuje išvardytų rūšių veiklą ir kiekvieną IIA priedo 2 skyriuje išvardytų rūšių veiklą ir kiek (apytikriai) jų bus naudojama (tonomis per metus): Cheminės medžiagos arba mišiniai, kuriuose yra lakiųjų organinių junginių, pagal 2008 m. gruodžio 16 d. Europos Parlamento ir Tarybos reglamentą (EB) Nr. 1272/2008 dėl cheminių medžiagų ir mišinių klasifikavimo, ženklinimo ir pakavimo priskiriamų kancerogeninėms, mutageninėms arba toksiškai reprodukciją veikiančioms medžiagoms ir kuriems priskiriamos arba turi būti priskiriamos pavojingumo frazės H340, H350, H350i, H360D arba H360F arba rizikos frazės R45, R46, R49, R60 arba R61.
      Jei įmanoma, nurodykite tų cheminių medžiagų IUPAC pavadinimą ir CAS numerį, mišinių komercinius pavadinimus ir kokių atitinkamų medžiagų juose yra.
      Taip pat išvardykite naudojamus pirmiau nurodytų cheminių medžiagų ir mišinių pakaitalus (neprivaloma).
      4.   Monitoringas
      
      Nurodykite, kiek kiekvienos iš 20 IIA priedo 1 skyriuje nurodytų veiklos rūšių ir kiekvienos IIA priedo 2 skyriuje nurodytos veiklos rūšies įrenginių nuolat vykdomas monitoringas pagal Direktyvos 1999/13/EB 8 straipsnio 2 dalį.
      5.   Reikalavimų laikymasis
      
      Apie kiekvieną iš 20 IIA priedo 1 skyriuje nurodytų veiklos rūšių ir kiekvieną IIA priedo 2 skyriuje nurodytą veiklos rūšį pateikite tokius 2012 m. duomenis:
      
                  —
               
               
                  Direktyvos 1999/13/EB reikalavimus pažeidusių veiklos vykdytojų skaičių:
                  
                              a)
                           
                           
                              nes buvo nepateikti Direktyvos 1999/13/EB 8 straipsnio 1 dalyje nurodyti duomenys arba duomenų buvo pateikta nepakankamai, kad kompetentingosios institucijos galėtų patikrinti reikalavimų laikymąsi;
                           
                        
                              b)
                           
                           
                              kai pažeidimai susiję su kitų Direktyvos 1999/13/EB reikalavimų, ypač 3 straipsnio 2 dalies, 4 straipsnio 2 dalies, 5 straipsnio, 8 straipsnio 2 ir 3 dalių nesilaikymu.
                           
                        
            
                  —
               
               
                  Įrenginių, kurių veiklą kompetentingosios institucijos sustabdė arba iš kurių atėmė leidimą dėl reikalavimų nesilaikymo pagal Direktyvos 1999/13/EB 10 straipsnio b dalį.
               
            6.   Emisijos
      
      Nurodykite lakiųjų organinių junginių (LOJ) emisijų kiekį (tonomis) 2012 m. vykdant kiekvieną iš 20 IIA priedo 1 skyriuje nurodytų rūšių veiklą ir kiekvieną IIA priedo 2 skyriuje nurodytų rūšių veiklą. Nurodykite, ar tas nurodytas kiekis yra grindžiamas išmatuotais, apskaičiuotais ir (arba) numatomais duomenimis.
      7.   Jei įmanoma, įvertinkite:
      
      
                  —
               
               
                  kiek iš viso darbuotojų (nacionalinių, regiono ir vietos institucijų) dalyvauja Direktyvos 1999/13/EB įgyvendinimo ir jos vykdymo užtikrinimo veikloje (neprivaloma),
               
            
                  —
               
               
                  kiek tai kainuoja atitinkamoms institucijoms (EUR per metus) (neprivaloma).
               
            8.   Kitos pastabos